CELEX: E2010P0010
Language: fi
Date: 2010-07-26 00:00:00
Title: EFTAn valvontaviranomaisen 26 päivänä heinäkuuta 2010 Norjaa vastaan nostama kanne (Asia E-10/10)

7.10.2010   
            
            
               FI
            
            
               Euroopan unionin virallinen lehti
            
            
               C 271/27
            
         EFTAn valvontaviranomaisen 26 päivänä heinäkuuta 2010 Norjaa vastaan nostama kanne
   (Asia E-10/10)
   2010/C 271/07
   EFTAn valvontaviranomainen, rue Belliard/Belliardstraat 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Markus Schneider, nosti 26 päivänä heinäkuuta 2010 EFTAn tuomioistuimessa kanteen Norjaa vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               julistamaan, että jättäessään hyväksymättä toimenpiteet, jotka ovat tarpeen Euroopan talousalueesta tehdyn sopimuksen liitteessä VII olevassa 1 kohdassa ja 1 kohdan 2 luetelmakohdassa tarkoitettujen säädösten (Euroopan parlamentin ja neuvoston direktiivi 2005/36/EY, annettu 7 päivänä syyskuuta 2005, ammattipätevyyden tunnustamisesta, sellaisena kuin se on muutettuna komission asetuksella (EY) N:o 1430/2007, annettu 5 päivänä joulukuuta 2007, ammattitutkintojen tunnustamisesta annetun Euroopan parlamentin ja neuvoston direktiivin 2005/36/EY liitteiden II ja III muuttamisesta), kumpikin sellaisena kuin se on mukautettuna ETA-sopimukseen sopimuksen pöytäkirjalla 1, saattamiseksi täysimääräisesti osaksi kansallista lainsäädäntöä, tai jättäessään ilmoittamatta kyseisistä toimenpiteistä valvontaviranomaiselle määräajan kuluessa Norjan kuningaskunta on laiminlyönyt direktiivin 63 artiklan 1 kohdan ja ETA-sopimuksen 7 artiklan mukaiset velvoitteensa; ja
            
         
               2.
            
            
               määräämään Norjan kuningaskunnan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Norja ei ole noudattanut EFTAn valvontaviranomaisen perusteltua lausuntoa, jonka mukaan Norja on jättänyt hyväksymättä tai ilmoittamatta valvontaviranomaiselle toimenpiteet, jotka ovat tarpeen ammattipätevyyden tunnustamisesta annettua Euroopan unionin direktiiviä 2005/36/EY, sellaisena kuin se on muutettuna, vastaavan ETA-säädöksen panemiseksi täysimääräisesti täytäntöön.
            
         
               —
            
            
               Toteuttamatta olevat Norjan toimenpiteet koskevat muutoksia useisiin kansallisiin säädöksiin muissa ETA-valtioissa hankitun ammattipätevyyden tunnustamisesta.
            
         
               —
            
            
               EFTAn valvontaviranomainen toteaa, ettei se ole saanut Norjan viranomaisilta mitään tietoa, joka osoittaisi, että säädös on saatettu täysimääräisesti osaksi kansallista lainsäädäntöä, eikä sillä ole muita tietoja, joiden perusteella se voisi tehdä vastaavan päätelmän.
            
         
               —
            
            
               Norjan hallitus ei ole kiistänyt säädöksen täysimääräisen täytäntöönpanon viivästymistä.